Трус Мікалай Валянцінавіч (г.н. 1969) – педагог, літаратуразнаўца, перакладчык. Скончыў з адзнакай Беларускі дзяржаўны ўніверсітэт, аспірантуру пры кафедры замежнай літаратуры БДУ. Працаваў на філалагічным факультэце БДУ выкладчыкам, дацэнтам, загадчыкам кафедры. Паралельна з вучобай і працай у БДУ працаваў у Літаратурным музеі М.Багдановіча. Загадчык кафедры беларускай філалогіі Беларускага дзяржаўнага тэхналагічнага ўніверсітэта (2011–2016). З 2017 – намеснік галоўнага рэдактара часопіса “Полымя”, дактарант Інстытута літаратуразнаўства імя Янкі Купалы Цэнтра даследаванняў беларускай культуры, мовы і літаратуры НАН Беларусі. Аўтар чатырох манаграфій, звыш 350 артыкулаў у беларускіх і замежных выданнях.